ไทยติดเชื้อ “โควิด” เพิ่ม 5 ราย มาจากฟิลิปปินส์ ยอดป่วยสะสม 3,417 คน
"ศบค." เผยไทยพบผู้ติดเชื้อ “โควิด” เพิ่ม 5 ราย มาจากฟิลิปปินส์ ยอดป่วยสะสม 3,417 คน 
"ศบค." เผยไทยพบผู้ติดเชื้อ “โควิด” เพิ่ม 5 ราย มาจากฟิลิปปินส์ ยอดป่วยสะสม 3,417 คน
1 ก.ย. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 1 ก.ย.63 เมื่อเวลา 11.00 น. ระบุว่า พบผู้ป่วยยืนยันติดเชื้อรายใหม่ 5 ราย เป็นผู้ที่เดินทางมาจากฟิลิปปินส์ และเข้าพักยังสถานที่เฝ้าระวังทางเลือกที่รัฐจัดให้ (Alternative State Quarantine)
ทั้งนี้ ทำให้ยอดผู้ป่วยยืนยันสะสมเพิ่มขึ้นเป็น 3,417 ราย เป็นผู้ป่วยในประเทศ 2,444 ราย และผู้ป่วยที่พบใน State Quarantine จำนวน 480 ราย รักษาหายเพิ่ม 22 ราย รักษาหายแล้ว 3,274 ราย ยังรักษาตัวอยู่ในโรงพยาบาล 85 ราย ไม่มีผู้เสียชีวิตเพิ่ม ยอดผู้เสียชีวิตสะสมยังคงอยู่ที่ 58 ราย
สำหรับผู้ติดเชื้อรายที่ 1-3 เป็นหญิงสัญชาติฟิลิปปินส์ อายุ 26, 28 และ 37 ปี อาชีพรับจ้าง(ครูสอนภาษา) ถึงไทยวันที่ 25 ส.ค. เข้าพัก Alternative State Quarantine ในกรุงเทพมหานคร  28 ส.ค.ผลตรวจพบเชื้อ
รายที่ 4 และ 5 เป็นเด็กชายสัญชาติฝรั่งเศส อายุ 3 ปี และนักเรียนหญิงสัญชาติฝรั่งเศส อายุ 15 ปี ถึงไทยวันที่ 29 ส.ค. เข้าพัก Alternative State Quarantine ในกรุงเทพมหานคร 26 ส.ค. ผลตรวจพบเชื้อ